pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.ชื่นชม หมอมิยู นำความเป็นไทยสู่สายตาชาวโลก ใส่ชุดไทยวิ่งมาราธอนโลก สร้างสถิติลงกินเนสส์ เวิลด์ เรคคอร์ด
วันจันทร์ที่ 1 พฤษภาคม 2566
วธ.ชื่นชม หมอมิยู นําความเป็นไทยสู่สายตาชาวโลก ใส่ชุดไทยวิ่งมาราธอนโลก สร้างสถิติลงกินเนสส์ เวิลด์ เรคคอร์ด
วธ.ชื่นชม หมอมิยู นําความเป็นไทยสู่สายตาชาวโลก ใส่ชุดไทยวิ่งมาราธอนโลก สร้างสถิติลงกินเนสส์ เวิลด์ เรคคอร์ด
วธ.ชื่นชม หมอมิยู นําความเป็นไทยสู่สายตาชาวโลก ใส่ชุดไทยวิ่งมาราธอนโลก สร้างสถิติลงกินเนสส์ เวิลด์ เรคคอร์ด
วันที่ 1 พฤษภาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ได้รับรายงานเรื่องราวที่น่าชื่นชมและยินดีเกี่ยวกับความสามารถของทันตแพทย์หญิง ชรินญา กาญจนเสวี หรือ คุณหมอมิยู หมอฟันประจําโรงพยาบาลเจ้าพระยา วัย 33 ปี ซึ่งเป็นหนึ่งในนักวิ่งหญิงชื่อดังของไทย หลังจากเจ้าตัวได้โพสต์ภาพลงใน เฟซบุ๊ก Charinya MiYu Kanchanasevee เป็นภาพใส่ชุดไทย ห่มสไบ นุ่งโจงกระเบน พร้อมสวมชฎา และในมือถือใบประกาศนียบัตร กินเนสส์ เวิลด์ เรคคอร์ด (Guinness World Records) ที่บันทึกสถิติเป็นนักวิ่ง "Fastest Marathon dressed in Thai Traditional Dress" จากงานแข่งขันวิ่ง "TCS London Marathon 2023" (ลอนดอน มาราธอน 2023) ที่ประเทศอังกฤษ เมื่อวันที่ 23 เมษายน ที่ผ่านมา
รัฐมนตรีว่าการกระทรวงวัฒนธรรม กล่าวต่อว่า กระทรวงวัฒนธรรม (วธ.) ในฐานะที่ได้รณรงค์เรื่องความเป็นไทย ส่งเสริมผ้าไทยให้เป็นที่รู้จักระดับนานาชาติมาโดยตลอด รู้สึกชื่นชมความสามารถและการแสดงออกถึงความเป็นคนไทยของทันตแพทย์หญิง ชรินญาในครั้งนี้เป็นอย่างยิ่ง ถือเป็นหนึ่งตัวอย่างในการทําให้การแต่งกายด้วยชุดไทยเป็นที่รู้จักในระดับโลก ทันตแพทย์หญิง ชรินญา ถือเป็นตัวอย่างของคนไทยที่ตั้งใจนําความสามารถของตัวเองสร้างชื่อเสียงให้ประเทศ แต่ก็ไม่ลืมความเป็นไทย มีความตั้งใจใส่ชุดไทยลงแข่งเพื่อเผยแพร่วัฒนธรรมไทย ซึ่งเป็นหนึ่งใน Soft Power นั่นคือ แฟชั่นผ้าไทย พร้อมทั้งเป็นแรงบันดาลใจเรื่องการท่องเที่ยวไทยเชิง Sports และ Wellness Tourism หรือ กีฬาและการท่องเที่ยวเพื่อสุขภาพ ไปพร้อมกันด้วย
ด้านทันตแพทย์หญิง ชรินญา หรือ หมอมิยู กล่าวถึงแรงบันดาลใจในครั้งนี้ว่า "เราเป็นเพียงผู้หญิงตัวเล็กๆคนหนึ่งที่รักประเทศไทย รักประเทศของตนเอง ไม่ว่าไปวิ่งที่ไหนก็จะมีธงชาติไทยติดไปเสมอ ให้โลกรู้ว่าเราคือคนไทย ครั้งนี้ก็เช่นกัน อยากโปรโมทชุดไทยให้ทั่วโลกรู้จัก ไม่ได้คิดว่ามันจะเป็นกระแสขนาดนี้ อะไรที่แสดงว่าเรารักประเทศ เราก็อยากทําด้วยใจ ในฐานะคนไทยคนหนึ่ง ที่ภาคภูมิใจในความเป็นไทย"
ทั้งนี้ รัฐบาล โดย วธ. มุ่งขับเคลื่อนนโยบายรัฐบาลโมเดลเศรษฐกิจใหม่ BCG และผลักดัน “Soft Power” ความเป็นไทย เพิ่มมูลค่าทางเศรษฐกิจ สร้างรายได้และภาพลักษณ์ที่ดีให้แก่ประเทศ โดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) และเทศกาลประเพณี (Festival) สู่ระดับโลก ทั้งนี้ ล่าสุด วธ.ได้มีการรณรงค์ให้ประชาชนคนไทยแต่งไทยมาร่วมงานใต้ร่มพระบารมี 241 ปี กรุงรัตนโกสินทร์อีกด้วย ซึ่งได้รับการตอบรับจากประชาชนร่วม "แต่งไทยให้ปังดังไปทั่วโลก" เป็นจํานวนมาก
รัฐบาลไทย-ข่าวทำเนียบรัฐบาล-ตั้งเป้า! ปี 66 ส่งออกแรงงานไทยอีก 11,300 คนใน 3 ประเทศ  “เกาหลีใต้ – อิสราเอล –ญี่ปุ่น”
วันจันทร์ที่ 1 พฤษภาคม 2566
ตั้งเป้า! ปี 66 ส่งออกแรงงานไทยอีก 11,300 คนใน 3 ประเทศ  “เกาหลีใต้ – อิสราเอล –ญี่ปุ่น”
.....
กระทรวงแรงงาน โดยกรมการจัดหางาน มีภารกิจจัดส่งแรงงานไทยไปทํางานต่างประเทศ ซึ่งในปี 66 มีเป้าหมายจัดส่งแรงงานโดยภาครัฐจํานวน 11,300 คน ใน 3 ประเทศหลักแบ่งเป็น :
.
รัฐบาลไทย-ข่าวทำเนียบรัฐบาล-3.3 หมื่นล้าน ! ต่างชาติลงทุนในไทย ไตรมาส 1/66 จ้างงานคนไทยราว 2 พันราย
วันจันทร์ที่ 1 พฤษภาคม 2566
3.3 หมื่นล้าน ! ต่างชาติลงทุนในไทย ไตรมาส 1/66 จ้างงานคนไทยราว 2 พันราย
.....
กรมพัฒนาธุรกิจการค้า กระทรวงพาณิชย์ เผยข้อมูล การอนุญาตให้คนต่างชาติเข้ามาลงทุนประกอบธุรกิจในไทย ช่วงไตรมาสแรกของปี 2566 มีการอนุญาตแล้ว 174 ราย เป็นเงินลงทุน 33,048 ล้านบาท เกิดการจ้างงานคนไทยแล้ว 1,932 คน โดยชาวต่างชาติที่เข้ามาลงทุนมากที่สุด 5 อันดับแรก คือ ญี่ปุ่น สิงคโปร์ สหรัฐอเมริกา จีน และสมาพันธรัฐสวิส ตามลําดับ
.
ส่วนใหญ่เป็นธุรกิจเกี่ยวกับการพัฒนาโครงสร้างพื้นฐานของประเทศ โดย 31 ราย สนใจลงทุนในพื้นที่ EEC คิดเป็น 18% ของนักลงทุนทั้งหมด มูลค่าการลงทุน 3,264 ล้านบาท นอกจากนี้ ล่าสุดยังมีบริษัทผู้นําด้านเทคโนโลยียานยนต์ไฟฟ้าและระบบขับขี่อัจฉริยะ และผู้ผลิตรถยนต์รายใหญ่อันดับ 4 ของจีน ตัดสินใจลงทุนในไทย มูลค่ากว่า 9,800 ล้านบาท สร้างฐานการผลิตรถยนต์ EV แห่งแรกนอกประเทศจีน เพื่อส่งออกทั่วโลกด้วย ถือเป็นการช่วยส่งเสริมให้ไทยก้าวสู่การเป็นฐานการผลิตยานยนต์ไฟฟ้าที่สําคัญของโลกอีกทาง
.
อ่านเพิ่มเติม คลิก >>https://www.thaigov.go.th/news/contents/details/67790
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คำกล่าวบันทึกเทปคำปราศรัย พลเอก ประยุทธ์ จันทร์โอชา นายกรัฐมนตรี เนื่องในวันแรงงานแห่งชาติ ประจำปี 2566 พี่น้องผู้ใช้แรงงานที่รักทุกท่าน
วันจันทร์ที่ 1 พฤษภาคม 2566
01/05/2566
คํากล่าวบันทึกเทปคําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันแรงงานแห่งชาติ ประจําปี 2566 พี่น้องผู้ใช้แรงงานที่รักทุกท่าน
คํากล่าวบันทึกเทปคําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันแรงงานแห่งชาติ ประจําปี 2566 พี่น้องผู้ใช้แรงงานที่รักทุกท่าน
เนื่องในโอกาสวันแรงงานแห่งชาติ ประจําปี 2566 ผมขอส่งความระลึกถึงและความปรารถนาดีมายังพี่น้องผู้ใช้แรงงานทุกท่าน
ผู้ใช้แรงงานทุกท่านถือเป็นบุคลากรที่มีส่วนสําคัญต่อการพัฒนาประเทศที่ต้องได้รับการดูแลเพื่อยกระดับคุณชีวิต พร้อมทั้งพัฒนาทักษะในด้านต่าง ๆ เพื่อรองรับกับความต้องการของตลาดแรงงาน และสร้างความพร้อมในการรับมือกับการเปลี่ยนแปลงได้อย่างทันท่วงที
ในนามของรัฐบาล ผมขอชื่นชมทุกภาคส่วนและขอขอบคุณพี่น้องผู้ใช้แรงงานทุกท่าน ที่ได้ทุ่มเทแรงกายแรงใจ ตลอดจนมุ่งมั่นในการพัฒนาศักยภาพและขีดความสามารถของตน เพื่อเป็นแรงงานฝีมือที่มีคุณภาพและเป็นกําลังสําคัญในการขับเคลื่อนเศรษฐกิจไทยทั้งในภาคอุตสาหกรรม ภาคเกษตรกรรม และภาคธุรกิจบริการมาโดยตลอด จนทําให้ประเทศของเราเจริญก้าวหน้าทัดเทียมนานาประเทศ พร้อมทั้งสามารถยืนหยัดได้อย่างมั่นคงท่ามกลางวิกฤติการณ์ของสังคมโลก
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องผู้ใช้แรงงานทุกท่าน ประสบแต่ความสุข ความเจริญ มีสุขภาพพลานามัยที่แข็งแรงสมบูรณ์ เพื่อร่วมกันยกระดับคุณภาพแรงงานไทย และเป็นกําลังสําคัญในการพัฒนาประเทศชาติให้มีความมั่นคงอย่างยั่งยืนตลอดไป
ขอบคุณครับ
รัฐบาลไทย-ข่าวทำเนียบรัฐบาล-​“ทิพานัน”โชว์ผลสำเร็จ “พล.อ.ประยุทธ์”แก้หนี้เป็นรูปธรรมแล้ว 3.95 ล้านบัญชี ช่วยภาระหนี้ประชาชน 2.98 ล้านล้านบาท ควบคู่พัฒนาโครงสร้างพื้นฐาน EEC  และBCGโมเดล
วันจันทร์ที่ 1 พฤษภาคม 2566
01/05/2566
​“ทิพานัน”โชว์ผลสําเร็จ “พล.อ.ประยุทธ์”แก้หนี้เป็นรูปธรรมแล้ว 3.95 ล้านบัญชี ช่วยภาระหนี้ประชาชน 2.98 ล้านล้านบาท ควบคู่พัฒนาโครงสร้างพื้นฐาน EEC  และBCGโมเดล
​“ทิพานัน”โชว์ผลสําเร็จ “พล.อ.ประยุทธ์”แก้หนี้เป็นรูปธรรมแล้ว 3.95 ล้านบัญชี ช่วยภาระหนี้ประชาชน 2.98 ล้านล้านบาท ควบคู่พัฒนาโครงสร้างพื้นฐาน EEC  และBCGโมเดล สร้างงาน สร้างรายได้ประชาชน
วันที่ 1 พฤษภาคน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขับเคลื่อนบูรณาการความร่วมมือของหน่วยงานต่างๆ เร่งแก้ไขปัญหาหนี้ครัวเรือนของพี่น้องประชาชนอย่างจริงจัง เพื่อเปิดโอกาสเข้าถึงความช่วยเหลืออย่างเป็นรูปธรรม เพื่อการแก้ไขปัญหาที่เป็นระบบและยั่งยืน ล่าสุด ธนาคารแห่งประเทศไทย (ธปท.) รายงานข้อมูลภาพรวมการช่วยเหลือลูกหนี้ ณ วันที่ 31 ตุลาคม 2565 ในส่วนของการแก้หนี้เดิม จากการให้ความช่วยเหลือผ่านการปรับปรุงโครงสร้างหนี้ มีจํานวนบัญชีที่ได้รับความช่วยเหลือแล้ว 3.95 ล้านบัญชี ยอดภาระหนี้ที่ได้รับความช่วยเหลือ 2.98 ล้านล้านบาท
น.ส.ทิพานัน กล่าวว่า สําหรับการให้สินเชื่อใหม่ผ่านการให้ความช่วยเหลือลูกหนี้ผ่านสินเชื่อฟื้นฟู และโครงการ Soft loan ของ ธปท. ณ วันที่ 17 เมษายน 2566 มีจํานวนผู้ได้รับความช่วยเหลือ140,627ราย ยอดอนุมัติสินเชื่อ 371,476ล้านบาท ขณะที่มีความคืบหน้า
1.โครงการพักทรัพย์พักหนี้ (ปิดรับคําขอ) ข้อมูล ณ วันที่ 9 เมษายน มีจํานวน 500 ราย มูลค่าสินทรัพย์ที่รับโอน 74,114 ล้านบาท
2.คลินิกแก้หนี้ ข้อมูล ณ วันที่ 31 มีนาคม 2566 จํานวน 110,179 บัญชี เฉลี่ยผลสําเร็จ 81%
3.มหกรรมไกล่เกลี่ยหนี้ (ปิดรับคําขอ) ข้อมูล ณ วันที่ 31 ธันวาคม 2564 บัตรเครดิตและสินเชื่อส่วนบุคคล 222,164 บัญชี / เช่าซื้อ 9,631 บัญชี
4.สินเชื่อฟื้นฟู ข้อมูล ณ วันที่ 17 เมษายน 2566 ได้รับความช่วยเหลือจํานวน 62,840 ราย รวม 233,276 ล้านบาท
5. Soft loan (ปิดรับคําขอ) ข้อมูล ณ วันที่12 เมษายน 2564 ได้รับความช่วยเหลือจํานวน 77,787 ราย รวม 138,200 ล้านบาท
ทั้งนี้ยังมีในส่วนงานที่รับคําปรึกษาและแก้ปัญหา ผ่าน “หมอหนี้” ข้อมูล ณ วันที่ 28 กุมภาพันธ์ 2566 มีจํานวนลูกหนี้ที่ลงทะเบียนรับคําปรึกษา 7,495 ราย และ “ทางด่วนแก้หนี้”ข้อมูล ณ วันที่ 31 มีนาคม 2566 จํานวน 281,646บัญชี
“สะท้อนผลสําเร็จและความตั้งใจมุ่งมั่นแก้ไขปัญหาหนี้ให้กับประชาชนอย่างเป็นรูปธรรม ของพล.อ.ประยุทธ์ ดําเนินนโยบายและโครงการต่างๆ อย่างมีประสิทธิภาพและเอาจริงเอาจัง นอกจากปลดหนี้แล้วยังสร้างรายได้ โดยได้เร่งขับเคลื่อนสร้างงาน สร้างรายได้ ให้กับพี่น้องประชาชน ผ่านการผลักดันโครงการก่อสร้างพื้นฐานเพื่อเพิ่มขีดความสามารถในการแข่งขัน ดึงดูดการค้า การลงทุน เร่งขับเคลื่อนพัฒนาพื้นที่ EEC และBCG โมเดล เพื่อการพัฒนาอย่างยั่งยืน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ สร้างความมั่นใจในการรองรับนักท่องเที่ยว
วันจันทร์ที่ 1 พฤษภาคม 2566
กรมเจ้าท่า คุมเข้มความปลอดภัยทางน้ํา สร้างความมั่นใจในการรองรับนักท่องเที่ยว
...
กรมเจ้าท่า คุมเข้มความปลอดภัยทางน้ํา สร้างความมั่นใจในการรองรับนักท่องเที่ยว
จากนโยบายรัฐบาล และกระทรวงคมนาคม โดยกรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สํานักงานเจ้าท่าภูมิภาคสาขาหนองคาย ได้จัดเจ้าหน้าที่กํากับ ดูแล ออกตรวจตรา อํานวยความสะดวกและความปลอดภัยทางน้ํา บริเวณท่าเรือต่าง ๆ ดังนี้ ท่าเรือวัดพระธาตุหล้าหนอง เรือโดยสาร จํานวน 7 ลํา 49 เที่ยว ผู้โดยสาร 210 คน ท่าเรือเทศบาลตําบลบึงโขงหลง เรือโดยสาร จํานวน 95 ลํา เที่ยวไป 65 เที่ยว ผู้โดยสาร 836 คน ท่าเรือทะเลบัวแดง เรือโดยสาร จํานวน 7 ลํา 8 เที่ยว ผู้โดยสาร 37 คน ท่าเรือด่านศุลกากรบึงกาฬ เรือโดยสาร จํานวน 6 ลํา เที่ยวกลับ 3 เที่ยว ผู้โดยสาร 30 คน ท่าเรือศุลกากรปากชม เรือโดยสาร จํานวน 5 ลํา เที่ยวไป 3 เที่ยว ผู้โดยสาร 12 คน เที่ยวกลับ 4 เที่ยว ผู้โดยสาร 37 คน
สํานักงานเจ้าท่าภูมิภาคสาขานครพนม บริเวณท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม เรือโดยสาร จํานวน 3 ลํา เรือโดยสารขาเข้า 18 เที่ยว ผู้โดยสาร 407 คน เรือโดยสารขาออก 19 เที่ยว ผู้โดยสาร 368 คน
สํานักงานเจ้าท่าภูมิภาคสาขาขอนแก่น บริเวณ จุดจอดบางแสนสอง เขื่อนอุบลรัตน์ อําเภออุบลรัตน์ จังหวัดขอนแก่น เรือโดยสาร จํานวน 34 ลํา จํานวน 5 เที่ยว ผู้โดยสาร 55 คน, จุดจอดเรือสะพานเทพสุดา เขื่อนลําปาว อําเภอสหัสขันธ์ จังหวัดกาฬสินธุ์ เรือโดยสาร จํานวน 14 ลํา จํานวน 10 เที่ยว ผู้โดยสาร 120 คน
ทั้งนี้ เจ้าหน้าที่ทําการตรวจเช็คความพร้อมของเรือโดยสาร และอุปกรณ์ประจําเรือโดยสารให้ครบถ้วนก่อนรับผู้โดยสาร กํากับควบคุมเรือโดยสารและผู้โดยสารให้ปฏิบัติตามมาตรการควบคุมการแพร่ระบาดของเชื้อไวรัสโควิด-19 ตรวจสอบความพร้อมของเรือโดยสาร นายท้ายเรือ เอกสารประจําเรือ และอุปกรณ์ช่วยชีวิตบนเรือโดยสารก่อนออกเรือให้บริการประชาชนและนักท่องเที่ยว พร้อมกําชับนักท่องเที่ยวต้องสวมใส่เสื้อชูชีพขณะเดินทางทางน้ําโดยเคร่งครัด หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปรับเกณฑ์ใหม่ ‘คลินิกแก้หนี้’ ค้างชำระเกิน 120 วัน ยื่นขอเข้าโครงการได้ พร้อมแผนช่วยลูกหนี้ปลดหนี้
วันจันทร์ที่ 1 พฤษภาคม 2566
ปรับเกณฑ์ใหม่ ‘คลินิกแก้หนี้’ ค้างชําระเกิน 120 วัน ยื่นขอเข้าโครงการได้ พร้อมแผนช่วยลูกหนี้ปลดหนี้
.....
ธนาคารแห่งประเทศไทย (ธปท.) เผยแม้ว่าในช่วงที่ผ่านมา เศรษฐกิจจะทยอยฟื้นตัวดีขึ้น แต่ด้วยสถานการณ์ที่ยังมีความผันผวน พบว่าปัญหาหนี้ส่วนใหญ่ยังคงมีอยู่ จึงได้ปรับเกณฑ์คุณสมบัติลูกหนี้ที่จะเข้าร่วมโครงการคลินิกแก้หนี้ ให้ครอบคลุมลูกหนี้ที่มีหนี้ค้างชําระมากกว่า 120 วันขึ้นไป สามารถเข้าร่วมโครงการได้ จากเดิมที่ต้องมีสถานะเป็นหนี้เสียก่อนวันที่ 1 ก.พ. 66 เท่านั้น
.
รวมทั้งให้สถาบันการเงินที่เข้าร่วมโครงการ ช่วยประชาสัมพันธ์ให้ลูกหนี้รู้จักโครงการและรับทราบสิทธิในการสมัครเข้าร่วม เพื่อให้ลูกหนี้มีโอกาสแก้ปัญหาได้เร็วขึ้น ก่อนที่จะถูกขายหนี้หรือถูกบังคับคดี
.
นอกจากนี้ โครงการได้เพิ่มทางเลือกแผนการชําระหนี้ให้กับลูกหนี้ในโครงการที่เริ่มมีปัญหาในการผ่อนชําระ ซึ่งหากผิดนัดชําระซ้ําจะต้องกลับไปดําเนินการแก้ไขหนี้โดยตรงกับเจ้าหนี้ โดยโครงการจะพิจารณาเหตุผลความจําเป็น เพื่อแนะนําแผนการชําระหนี้ใหม่ที่เหมาะสมให้กับลูกหนี้เป็นรายกรณี เพื่อให้ลูกหนี้สามารถชําระหนี้ได้ต่อเนื่องจนปลดหนี้ได้ในที่สุด โดยการปรับปรุงโครงการดังกล่าว จะมีผลตั้งแต่วันที่ 1 พ.ค. 66 เป็นต้นไป
.
ผู้สนใจสามารถสมัครผ่านเว็บไซต์ www.คลินิกแก้หนี้.com LINE (@debtclinicbysam) หรือสอบถามเพิ่มเติมที่ Call Center โทร.1443
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ขร. ลงพื้นที่ติดตามโครงการรถไฟทางคู่สายใหม่ เส้นทางเด่นชัย-เชียงราย-เชียงของ เพื่อรองรับการเดินทางและขนส่งสินค้า
วันจันทร์ที่ 1 พฤษภาคม 2566
ขร. ลงพื้นที่ติดตามโครงการรถไฟทางคู่สายใหม่ เส้นทางเด่นชัย-เชียงราย-เชียงของ เพื่อรองรับการเดินทางและขนส่งสินค้า
....
วันที่ 1 พฤษภาคม 2566 ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ลงพื้นที่ติดตามโครงการก่อสร้างรถไฟทางคู่สายใหม่ เส้นทางเด่นชัย-เชียงราย-เชียงของ ที่อุโมงค์แม่กา จ.พะเยา สําหรับอุโมงค์แม่กา (สัญญา 2) ประกอบด้วย ชั้นดิน และชั้นหิน วางตัวในแนวเหนือ-ใต้ คาบเกี่ยว 2 จังหวัดคือ ลําปาง และพะเยา เป็นอุโมงค์คู่ทางเดี่ยว แบ่งเป็นฝั่ง up track และ down track ความยาว 2,700 เมตร (ทั้งหมด 5,400 เมตร) ภายในอุโมงค์มีทางเชื่อม 2 ประเภทคือ ทางเชื่อมกรณีฉุกเฉินเพื่ออพยพ (cross passage) 11 จุด และทางเชื่อมที่เป็นห้องควบคุมงานระบบ (equipment room) 4 แห่ง โดยอุโมงค์แม่กา เป็นหนึ่งในสี่อุโมงค์ในโครงการก่อสร้างรถไฟทางคู่สายใหม่ เส้นทางเด่นชัย-เชียงราย-เชียงของ มีความยาวของอุโมงค์ 2,700 เมตร (รวมสองฝั่ง 5,400 เมตร) ในพื้นที่สัญญา 2 ช่วงงาว-เชียงราย กิจการร่วมค้า “ซีเคเอสที-ดีซี2” ประกอบด้วย ช.การช่าง, ซิโน-ไทยฯ และบริษัท บุรีรัมย์พนาสิทธิ์ จํากัด โดยอุโมงค์แม่กาก่อสร้างเป็นอุโมงค์คู่ทางเดี่ยว ภายในอุโมงค์มีขนาดเส้นผ่าศูนย์กลาง 7.4 เมตร สูง 7.341 เมตร ลักษณะเป็นอุโมงค์ดินเหนียวแข็ง (Unconsolidated sediment) ร้อยละ 85 และชั้นหิน(Siltstone) ประมาณร้อยละ 15 จึงใช้วิธีขุดเจาะอุโมงค์แบบ New Austrain Tunnelling Method (NATM) และ drill and blast สําหรับหินแข็ง โดยด้านทิศเหนือ อ.เมือง จ.พะเยา ซึ่งได้เริ่มงานเมื่อปลายเดือนกุมภาพันธ์ 2566 ปัจจุบันขุดอุโมงค์ฝั่งลงใต้ได้ 42 เมตร และฝั่งขึ้นเหนือได้ 44 เมตร โดยมีอัตราการขุดเจาะวันละ 1 เมตร คาดว่าใช้เวลาขุดเจาะและ ดาดคอนกรีตรวมประมาณ 50 เดือน ส่วนด้านทิศใต้ อ.งาว จ.ลําปาง ยังระเบิดหินไม่เสร็จ
ทั้งนี้ โครงการรถไฟทางคู่สายใหม่ ช่วงเด่นชัย-เชียงราย-เชียงของ มีอุโมงค์ 4 แห่ง ซึ่งมีความสูงเหนือระดับพื้นดิน เท่ากับตึกประมาณ 20 ชั้น โดยระยะทางในอุโมงค์ทั้งขาขึ้น และขาล่องรวม 27.03 กิโลเมตร ที่ จ.แพร่ อยู่อําเภอสอง 2 อุโมงค์ โดยอุโมงค์ที่ 1 มีความยาว 1.175 กิโลเมตร อุโมงค์ที่ 2 ความยาว 6.240 กิโลเมตร ส่วนอุโมงค์ที่ 3 อยู่ อ.เมือง จ.พะเยา ความยาว 2.700 กิโลเมตร และอุโมงค์ที่ 4 อยู่ อ.ดอยหลวง จ.เชียงราย ความยาว 3.400 กิโลเมตร ซึ่งคาดว่าโครงการฯ จะก่อสร้างแล้วเสร็จภายใน ปี 2571 ซึ่งจะรองรับการเดินทางและขนส่งสินค้าเชื่อมกับสปป.ลาวและสาธารณรัฐประชาชนจีน ช่วยส่งเสริมการเดินทาง การท่องเที่ยว และเศรษฐกิจของกลุ่มจังหวัดภาคเหนือตอนบน
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเร่งเดินหน้าพัฒนาทรัพยากรมนุษย์เพื่อกระตุ้นเศรษฐกิจ และดึงเม็ดเงินเข้าประเทศ สร้างความมั่นคงทางเศรษฐกิจและสังคมโดยรวมให้กับประเทศได้อย่างยั่งยืน
วันจันทร์ที่ 1 พฤษภาคม 2566
01/05/2566
โฆษกรัฐบาลเผย รัฐบาลเร่งเดินหน้าพัฒนาทรัพยากรมนุษย์เพื่อกระตุ้นเศรษฐกิจ และดึงเม็ดเงินเข้าประเทศ สร้างความมั่นคงทางเศรษฐกิจและสังคมโดยรวมให้กับประเทศได้อย่างยั่งยืน
โฆษกรัฐบาลเผย รัฐบาลเร่งเดินหน้าพัฒนาทรัพยากรมนุษย์เพื่อกระตุ้นเศรษฐกิจ และดึงเม็ดเงินเข้าประเทศ สร้างความมั่นคงทางเศรษฐกิจและสังคมโดยรวมให้กับประเทศได้อย่างยั่งยืน
วันนี้ (1 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลดําเนินนโยบายพัฒนาแรงงานอย่างต่อเนื่อง เพื่อช่วยกระตุ้นเศรษฐกิจ เพิ่มโอกาสจากการแข่งขัน และดึงเม็ดเงินเข้าประเทศ โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ดําเนินการทํางานที่สนับสนุน พัฒนา ฝึกฝน และดูแลแรงงานไทย ซึ่งถือเป็นทรัพยากรมนุษย์หลักของประเทศที่จะช่วยสร้างความมั่นคงทางเศรษฐกิจและสังคมโดยรวมให้กับประเทศได้อย่างยั่งยืน
โฆษกประจําสํานักนายกรัฐมนตรี กล่าวว่า หลายประเทศกําลังเข้าสู่สังคมผู้สูงอายุ ซึ่งเป็นความท้าทายเกี่ยวกับโครงสร้างประชากรที่มีผลสําคัญทางสังคมและเศรษฐกิจที่ทุกประเทศจะต้องมีแผนรองรับ โดยเฉพาะอย่างยิ่งกับปัญหา “ขาดแคลนแรงงาน” ทั้งนี้ ประเทศญี่ปุ่นซึ่งถือได้ว่าเป็นประเทศที่มีสัดส่วนประชากรผู้สูงอายุจํานวนมาก ในช่วงหลังการแพร่ระบาดของไวรัสโควิด-19 จึงเป็นโอกาสของแรงงานไทยที่จะไปทํางานในประเทศญี่ปุ่นเพิ่มมากขึ้น ซึ่งไทยตั้งเป้าส่งออกแรงงานในปีงบประมาณ 2566 จํานวน 50,000 คน โดยในปี 2565-2566 ไทยสามารถส่งออกแรงงานไทยไปต่างประเทศได้กว่า 1 แสนคน สร้างรายได้เข้าประเทศ 299,077 ล้านบาท
โฆษกประจําสํานักนายกรัฐมนตรียังกล่าวเพิ่มเติมว่า จากข้อมูลกรมการจัดหางาน ประเทศญี่ปุ่นต้องการแรงงานไทยเป็นแรงงานในระบบฝึกงาน (ทํางานปกติ) แรงงานทักษะฝีมือ และแรงงานทักษะเฉพาะ โดยตั้งเป้านําเข้าแรงงานต่างชาติที่มีทักษะเฉพาะถึง 3 - 4 แสนคน ภายในช่วงเวลา 5 ปี จาก 9 ประเทศ ดังนี้ ประเทศจีน เวียดนาม ไทย กัมพูชา เมียนมา อินโดนีเซีย เนปาล ฟิลิปปินส์ และมองโกเลีย โดยเฉพาะในงานอุตสาหกรรมการผลิตและการก่อสร้าง เช่น ช่างเชื่อม งานหล่อโลหะ งานปั๊มขึ้นรูปโลหะ งานหล่อพลาสติก เครื่องจักร งานกลึง งานก่อสร้าง เป็นต้น
“รัฐบาลเตรียมความพร้อม สนับสนุนการพัฒนา และจัดสรรทรัพยากรแรงงาน ทั้งการฝึกความพร้อม และเพิ่มพูนทักษะทุกด้านที่จําเป็น อย่างต่อเนื่อง รวมทั้งการฝึกอบรมเพื่อความพร้อมด้านภาษา และสนับสนุนการปรับเปลี่ยนทักษะและเปลี่ยนสายอาชีพให้ตรงกับความต้องการของตลาดแรงงานอุตสาหกรรมเป้าหมายและความก้าวหน้าของเทคโนโลยี เพื่อให้เป็นแรงงานมีฝีมือเป็นที่ต้องการของตลาดต่างประเทศ ซึ่งจะช่วยเพิ่มความสามารถการหารายได้ และยกระดับผลิตภาพของแรงงานในระยะยาว ทั้งนี้ เพื่อยกระดับวิถีชีวิตของแรงงานและครอบครัว องค์ความรู้ที่แรงงานจะได้รับ ตลอดจนเพื่อพัฒนาเศรษฐกิจและสังคมของไทยอย่างสมดุล ยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-ผอ.กองกลาง ร่วมกับ สมอ. เตรียมแผนจัดกิจกรรม “จิตอาสา” เนรมิตภูมิทัศน์พื้นที
วันจันทร์ที่ 1 พฤษภาคม 2566
01/05/2566
ผอ.กองกลาง ร่วมกับ สมอ. เตรียมแผนจัดกิจกรรม “จิตอาสา” เนรมิตภูมิทัศน์พื้นที
ผอ.กองกลาง ร่วมกับ สมอ. เตรียมแผนจัดกิจกรรม “จิตอาสา” เนรมิตภูมิทัศน์พื้นที
วันนี้ (1 พฤษภาคม 2566) นางสาวชลาริน นิลพิฤกษ์ ผู้อํานวยการกองกลาง สํานักงานปลัดกระทรวงอุตสาหกรรม พร้อมด้วยนายนฤบดินทร์ วุฒิวรรณ เลขานุการกรม สํานักงานมาตรฐานผลิตภัณฑ์อุตสาหกรรม และเจ้าหน้าที่ที่เกี่ยวข้อง ร่วมสํารวจพื้นที่อาคารนารายณ์ สโมสรกระทรวงอุตสาหกรรม เพื่อเตรียมการจัดกิจกรรมจิตอาสา โดยสํารวจความเรียบร้อยภายในอาคารนารายณ์ บริเวณพื้นที่ชั้น 2 และ 4 เพื่อทําความสะอาดครั้งใหญ่ภายในอาคารทั้งหมด และยังได้สํารวจพื้นที่โดยรอบอาคาร ซึ่งเป็นพื้นที่ที่ยังดําเนินการปรับปรุงไม่แล้วเสร็จ โดย สปอ. และ สมอ. เตรียมร่วมมือกันปรับปรุงภูมิทัศน์พื้นที่ดังกล่าว สําหรับเป็นสวัสดิการให้กับข้าราชการ พนักงาน และเจ้าหน้าที่กระทรวงอุตสาหกรรม รวมถึงบุคคลภายนอก ได้รับประทานอาหารในราคาที่เหมาะสม ต่อไป
รัฐบาลไทย-ข่าวทำเนียบรัฐบาล-นายกฯ กล่าวปราศรัยเนื่องในโอกาสวันแรงงานแห่งชาติ ประจำปี 2566 ส่งความระลึกถึงความปรารถนาดีมายังผู้ใช้แรงงานทั่วประเทศ ย้ำผู้ใช้แรงงานทุกคนเป็นบุคลากรที่มีส่วนสำคัญต่อการพัฒนาประเทศ
วันจันทร์ที่ 1 พฤษภาคม 2566
01/05/2566
นายกฯ กล่าวปราศรัยเนื่องในโอกาสวันแรงงานแห่งชาติ ประจําปี 2566 ส่งความระลึกถึงความปรารถนาดีมายังผู้ใช้แรงงานทั่วประเทศ ย้ําผู้ใช้แรงงานทุกคนเป็นบุคลากรที่มีส่วนสําคัญต่อการพัฒนาประเทศ
นายกฯ กล่าวปราศรัยเนื่องในโอกาสวันแรงงานแห่งชาติ ประจําปี 2566 ส่งความระลึกถึง ความปรารถนาดีมายังผู้ใช้แรงงานทั่วประเทศ ย้ําผู้ใช้แรงงานทุกคนเป็นบุคลากรที่มีส่วนสําคัญต่อการพัฒนาประเทศให้เจริญก้าวหน้าทัดเทียมนานาประเทศ
วันที่ 1 พฤษภาคม 2566 นายอนุชา บูรพชัยศรี รองเลขาธิการนายกรับมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวปราศรัยเนื่องในโอกาสวันแรงงานแห่งชาติ ประจําปี 2566 ซึ่งตรงกับวันที่ 1 พฤษภาคมของทุกปี เพื่อเป็นขวัญกําลังใจแก่ผู้ใช้แรงงานทุกคน เผยแพร่ทางสถานีวิทยุกระจายเสียงแห่งประเทศไทยและสถานีโทรทัศน์ต่าง ๆ
โอกาสนี้ นายกรัฐมนตรี กล่าวว่า เนื่องในโอกาสวันแรงงานแห่งชาติ ประจําปี 2566 ขอส่งความระลึกถึงและความปรารถนาดีมายังผู้ใช้แรงงานทุกคน ย้ําผู้ใช้แรงงานทุกคนถือเป็นบุคลากรที่มีส่วนสําคัญต่อการพัฒนาประเทศที่ต้องได้รับการดูแลเพื่อยกระดับคุณชีวิต พร้อมทั้งพัฒนาทักษะในด้านต่าง ๆ เพื่อรองรับกับความต้องการของตลาดแรงงาน และสร้างความพร้อมในการรับมือกับการเปลี่ยนแปลงได้อย่างทันท่วงที
นายกรัฐมนตรีกล่าวในนามของรัฐบาลขอชื่นชมทุกภาคส่วนและขอบคุณผู้ใช้แรงงานทุกคน ที่ได้ทุ่มเทแรงกายแรงใจ ตลอดจนมุ่งมั่นในการพัฒนาศักยภาพและขีดความสามารถของตน เพื่อเป็นแรงงานฝีมือที่มีคุณภาพและเป็นกําลังสําคัญในการขับเคลื่อนเศรษฐกิจไทยทั้งในภาคอุตสาหกรรม ภาคเกษตรกรรม และภาคธุรกิจบริการมาโดยตลอด จนทําให้ประเทศของเราเจริญก้าวหน้าทัดเทียมนานาประเทศ พร้อมทั้งสามารถยืนหยัดได้อย่างมั่นคงท่ามกลางวิกฤติการณ์ของสังคมโลก
พร้อมกันนี้ นายกรัฐมนตรีได้อวยพรขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ผู้ใช้แรงงานทุกคน ประสบแต่ความสุข ความเจริญ มีสุขภาพพลานามัยที่แข็งแรงสมบูรณ์ เพื่อร่วมกันยกระดับคุณภาพแรงงานไทย และเป็นกําลังสําคัญในการพัฒนาประเทศชาติให้มีความมั่นคงอย่างยั่งยืนตลอดไป
รัฐบาลไทย-ข่าวทำเนียบรัฐบาล-​รองปลัด.กษ. หารือร่วมกับผู้แทนองค์กรความร่วมมือระหว่างประเทศของเยอรมัน (GIZ)​
วันจันทร์ที่ 1 พฤษภาคม 2566
​รองปลัด.กษ. หารือร่วมกับผู้แทนองค์กรความร่วมมือระหว่างประเทศของเยอรมัน (GIZ)​
​รองปลัด.กษ. หารือร่วมกับผู้แทนองค์กรความร่วมมือระหว่างประเทศของเยอรมัน (GIZ)​ พร้อมติดตามความก้าวหน้าโครงการความร่วมมือไทย -​ เยอรมัน ด้านพลังงาน คมนาคม และการเปลี่ยนแปลงสภาพภูมิอากาศ​
(วันที่ 1 พฤษภาคม​ 2566) ปลัดกระ​ทรวง​เกษตรและ​สหกรณ์​ ได้มอบหมายให้ นายพีรพันธ์ คอทอง รองปลัดกระทรวงเกษตรและสหกรณ์ ร่วมหารือกับผู้แทนองค์กรความร่วมมือระหว่างประเทศของเยอรมัน (Deutsche Gesellschaft für Internationale Zusammenarbeit : GIZ) พร้อมเจ้าหน้าที่ผู้เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ เพื่อหารือและรับทราบความก้าวหน้า​การดําเนินงานโครงการ TGC-EMC ภาคส่วนพลังงาน​ชีวมวล และหารือ​ความร่วมมือ​ในการดําเนินการโครงการร่วมกับกระทรวง​เกษตรและ​สหกรณ์ ซึ่งโครงการฯ ดังกล่าวมีวัตถุประสงค์​เพื่อขับเคลื่อน​เทคโนโลยี​และทางเลือก​ต่าง ๆ สําหรับ​กิจกรรม​ในภาคพลังงาน​ ขนส่ง​ และ​อุตสาหกรรม​ที่ปล่อยคาร์บอนต่ํา (Decarbonisation) ได้รับ​การ​พัฒนา​ขึ้นและสนับสนุน​ให้​เกิด​การ​นําไป​ใช้จริง โดยมีข้อเสนอแนะสําหรับ​การ​ยกระดับ​กรอบการกํากับ​ดูแล นโยบาย กลไก​การตลาด และแผนงานต่าง ๆ ที่เกี่ยวข้อง​ได้รับ​การ​พัฒนา​ขึ้น เพื่อสนับสนุน​การเปลี่ยนผ่านอย่าง​ยั่งยืน​อย่าง​เป็น​ระบบและนําร่องมาตรการต่าง ๆ สําหรับ​การ​เปลี่ยนผ่านอย่างยั่งยืนในภาคพลังงาน​ การขนส่ง และอุตสาหกรรม​ตามเป้าหมาย​ Carbon Neutrality ได้รับการทดสอบในพื้นที่นําร่องของโครงการฯ กองทุน Thai Climate Initiative (ThaiCI)​ ได้รับการจัดตั้ง​ขึ้นเป็นส่วนหนึ่ง​ของกองทุนสิ่งแวดล้อม​เพื่อเป็นกลไกทางการเงินในการ​ส่งเสริม​และ​สนับสนุน​การดําเนิน​กิจกรรม​ต่าง​ ๆ เพื่อรับมือ​กับ​การเปลี่ยนแปลง​สภาพ​ภูมิอากาศ​ในระดับ​ภูมิภาค​ของ​ประเทศไทย​โดยในส่วนของภาคส่วนพลังงานชีวมวล/ภาคเกษตรมุ่งเน้นการเพิ่มสัดส่วนพลังงานหมุนเวียนและเพิ่มช่องทางการสร้างรายได้เพิ่มเติมของเกษตรกรรายย่อย และลดการปล่อยมลพิษ​และ ก๊าซเรือนกระจก (GHGs)​ จากการเผาเศษวัสดุเหลือใช้ทางการเกษตร
ทั้งนี้ GIZ ได้ขอความร่วมมือ​กระทรวง​เกษตรและ​สหกรณ์ ​พิจารณา​เป็น​หน่วยงาน​ประสานงาน​หลักระดับ​ภาค​ส่วน​ (Sectoral Partner)​ สําหรับ​โครงการ TGC-EMC ภาคส่วนพลังงานชีวมวล ซึ่งปลัดกระทรวง​เกษตรและ​สหกรณ์​ได้มอบหมายคณะอนุกรรมการ​ขับเคลื่อน​นโยบาย​การ​เปลี่ยน​แปล​งภูมิอากาศ​ด้าน​การเกษตร​ เป็น​กลไกหลักในฐานะหน่วยงาน​ประสานงาน​หลักระดับ​ภาค​ส่วน​ (Sectoral Partner) ของโครงการฯ ดังกล่าว
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ สร้างความมั่นใจในการรองรับนักท่องเที่ยว
วันจันทร์ที่ 1 พฤษภาคม 2566
กรมเจ้าท่า คุมเข้มความปลอดภัยทางน้ํา สร้างความมั่นใจในการรองรับนักท่องเที่ยว
...
กรมเจ้าท่า คุมเข้มความปลอดภัยทางน้ํา สร้างความมั่นใจในการรองรับนักท่องเที่ยว
จากนโยบายรัฐบาล และกระทรวงคมนาคม โดยกรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สํานักงานเจ้าท่าภูมิภาคสาขาประจวบคีรีขันธ์ จัดเจ้าหน้าที่ คุมเข้มมาตรการความปลอดภัยทางน้ํา เพื่อความปลอดภัยของผู้ใช้บริการบริเวณท่าเทียบเรือ โดยการตรวจสอบดูแลเรือโดยสาร และคนประจําเรือ ที่ออกให้บริการทุกลํา อํานวยความสะดวกให้นักท่องเที่ยวในการขึ้น - ลงเรือ รวมถึงสวมใส่เสื้อชูชีพตลอดเวลาที่อยู่ในเรือ อาทิ ท่าเรือท่องเที่ยวปากคลองบางสะพานน้อย-เกาะทะลุ ท่าเรือเกาะทะลุ ไอส์แลนด์ รีสอร์ท ท่าเรือเขาตะเกียบ/ชายหาดหัวหิน ท่าเรือท่องเที่ยวคลองเขาแดง รวม จํานวนผู้โดยสาร/นักท่องเที่ยวทางน้ําในพื้นที่ จํานวน 251 ราย จํานวนเรือโดยสารออกให้บริการ จํานวน 37 เที่ยว
สํานักงานเจ้าท่าภูมิภาคสาขานครปฐม จัดเจ้าหน้าที่พนักงานประจําท่าเรือตลาดดําเนินสะดวก จ.ราชบุรีและท่าเรือตลาดน้ําดอนหวาย-วัดไร่ขิง จ.นครปฐม ดําเนินการตามมาตรการความปลอดภัย โดยจัดระเบียบการขึ้น - ลงเรือโดยสาร เพื่อความปลอดภัยของผู้ใช้บริการบริเวณท่าเทียบเรือ กํากับควบคุมให้สวมใส่เสื้อชูชีพตลอดระยะเวลาในการลงเรือโดยเคร่งครัด โดยท่าเรือตลาดน้ําดอนหวาย-วัดไร่ขิง จ.นครปฐม มีผู้ใช้บริการจํานวนเที่ยวเรือ 14 เที่ยว คนโดยสาร 339 คน และท่าเรือตลาดดําเนินสะดวก จ.ราชบุรี มีผู้ใช้บริการจํานวนเที่ยวเรือ 463 เที่ยว คนโดยสาร 1,932 คน
ทั้งนี้ เจ้าหน้าที่ ได้จัดระเบียบการขึ้น - ลงเรือโดยสาร เพื่อความปลอดภัยของผู้ใช้บริการบริเวณท่าเทียบเรือ ห้ามมิให้บรรทุกเกินกว่าที่ใบอนุญาตกําหนด พร้อม กําชับนักท่องเที่ยวสวมใส่เสื้อชูชีพตลอดระยะเวลาขณะเดินทางทางน้ํา โดยเคร่งครัด หากพบเห็นความไม่ปลอดภัยทางน้ํา โปรดแจ้ง..สายด่วน เจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีเดย์ 1 พ.ค. นี้ ชวนผู้มีสิทธิบัตรทอง 7 กลุ่มเสี่ยง ฉีดวัคซีนไข้หวัดใหญ่ ปี 66 ฟรี!
วันจันทร์ที่ 1 พฤษภาคม 2566
ดีเดย์ 1 พ.ค. นี้ ชวนผู้มีสิทธิบัตรทอง 7 กลุ่มเสี่ยง ฉีดวัคซีนไข้หวัดใหญ่ ปี 66 ฟรี!
.....
สํานักงานหลักประกันสุขภาพแห่งชาติ (สปสช.) จัดเตรียมวัคซีนป้องกันโรคไข้หวัดใหญ่ สําหรับฉีดให้ประชาชน 7 กลุ่มเสี่ยง รับบริการฉีดวัคซีนป้องกันโรคไข้หวัดใหญ่ตามฤดูกาล ไม่เสียค่าใช้จ่าย ได้ตั้งแต่วันที่ 1 พ.ค. - 31 ส.ค. 66 หรือจนกว่าวัคซีนจะหมด ที่หน่วยบริการภาครัฐและเอกชนที่ร่วมระบบหลักประกันสุขภาพแห่งชาติ
.
ใครบ้างที่เป็นกลุ่มเสี่ยง?
หญิงมีครรภ์อายุครรภ์ 4 เดือนขึ้นไป
เด็กอายุ 6 เดือน ถึง 2 ปี
ผู้มีโรคเรื้อรัง ได้แก่ ปอดอุดกั้นเรื้อรัง หัวใจ หืด ไตวาย หลอดเลือดสมอง เบาหวาน และผู้ป่วยมะเร็ง ที่อยู่ระหว่างการได้รับยาเคมีบําบัด
ผู้สูงอายุที่มีอายุ 65 ปีขึ้นไป
ผู้ที่เป็นโรคธาลัสซีเมีย และผู้มีภูมิคุ้มกันบกพร่อง (รวมผู้ติดเชื้อ HIV ที่มีอาการ)
ผู้เป็นโรคอ้วน (น้ําหนัก > 100 กิโลกรัม หรือ BMI > 35 กิโลกรัมต่อตารางเมตร)
ผู้พิการทางสมองที่ช่วยเหลือตนเองไม่ได้
.
กลุ่มเสี่ยงเฉพาะในพื้นที่กรุงเทพมหานคร สามารถจองสิทธิการฉีดวัคซีนฯ ล่วงหน้าผ่าน “กระเป๋าสุขภาพ” บนแอปพลิเคชัน เป๋าตัง ได้ โดยระบบ เป๋าตัง จะเริ่มเปิดให้จองสิทธิฉีดวัคซีนฯ ตั้งแต่วันนี้ - 31 ส.ค. 66 หรือจนกว่าวัคซีนจะหมด ส่วนผู้ที่ไม่สะดวกจองผ่านแอปเป๋าตัง ให้ติดต่อได้ที่หน่วยบริการหรือสถานพยาบาลในระบบหลักประกันสุขภาพแห่งชาติ (บัตรทอง) ได้ทุกแห่ง หรือสถานพยาบาลตามสิทธิที่ท่านไปรักษาเป็นประจํา แนะนําให้โทรนัดรับบริการล่วงหน้าก่อน เพื่อลดความแออัดในการเข้ารับบริการวัคซีน
.
สําหรับผู้ที่อยู่ในต่างจังหวัดนอกพื้นที่กรุงเทพฯ ไม่สามารถจองผ่านแอปเป๋าตังได้ กรุณาติดต่อสอบถามการเข้ารับบริการกับหน่วยบริการโดยตรง
.
ผู้มีข้อสงสัยสอบถามเพิ่มเติม โทรสายด่วน สปสช. 1330
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงสะพานท่าเทียบเรือ (ตร.001) อำเภอเกาะกูด จังหวัดตราด เสร็จสมบูรณ์
วันจันทร์ที่ 1 พฤษภาคม 2566
กรมทางหลวงชนบท ซ่อมบํารุงสะพานท่าเทียบเรือ (ตร.001) อําเภอเกาะกูด จังหวัดตราด เสร็จสมบูรณ์
ยกระดับคุณภาพชีวิตที่ดีให้กับประชาชน ส่งเสริมเศรษฐกิจการขนส่งและการท่องเที่ยวภาคตะวันออกอย่างยั่งยืน
กรมทางหลวงชนบท (ทช.) กระทรวงคมนาคม ดําเนินการซ่อมบํารุงสะพานท่าเทียบเรือ (ตร.001) อําเภอเกาะกูด จังหวัดตราด เสร็จสมบูรณ์ เป็นจุดจอดสําหรับเรือลําเลียงสินค้าเครื่องอุปโภคบริโภค ขนส่งวัสดุก่อสร้างเพื่อใช้ในเกาะกูด และเป็นจุดที่เรือชาวประมงจอดเทียบใช้ในการหลบพายุในช่วงมรสุม ตลอดจนเป็นจุดจอดเรือรบของกองทัพเรือ ตั้งอยู่บริเวณบ้านอ่าวใหญ่ ตําบลเกาะกูด อําเภอเกาะกูด จังหวัดตราด ต่อเชื่อมกับจุดสิ้นสุดบนถนนทางหลวงชนบทสาย ตร.6042 บ้านอ่าวสลัด - บ้านอ่าวใหญ่ ตําบลเกาะกูด อําเภอเกาะกูด จังหวัดตราด โครงสร้างมีการสัมผัสน้ําทะเลตลอดเวลา ทําให้โครงสร้างพื้นเสาและคานของสะพานท่าเทียบเรือได้รับความเสียหาย เกิดสนิมบริเวณเหล็กเสริม ส่งผลให้เกิดการกะเทาะหลุดล่อนของคอนกรีตตลอดชิ้นส่วนของโครงสร้างสะพาน ทั้งนี้ เพื่อเป็นการเสริมความมั่นคงแข็งแรงให้กับสะพาน ปรับปรุงให้สะพานกลับคืนสู่สภาพที่สมบูรณ์ เพิ่มประสิทธิภาพในการใช้งาน เป็นการยกระดับคุณภาพชีวิตที่ดีให้กับประชาชน พร้อมส่งเสริมเศรษฐกิจการขนส่ง การท่องเที่ยวบนเกาะกูด และช่วยกระจายรายได้สู่ชุมชนอย่างยั่งยืน
ทช. ได้ดําเนินการซ่อมบํารุงสะพานท่าเทียบเรือโดยคํานึงถึงความแข็งแรงและความคงทนของโครงสร้างต่อสภาวะน้ําเค็ม เน้นวิธีการซ่อมบํารุงที่รวดเร็วอย่างมีคุณภาพ ลดผลกระทบจากสภาพแวดล้อม ซึ่งตัวสะพานจะมีลักษณะเป็นสะพานคอนกรีตเสริมเหล็ก ความกว้างช่วงยาวช่วงละ 5 เมตร ความกว้างช่วงสั้น 2.5 เมตร รวมความยาวสะพาน 100 เมตร ทช. ได้ทําการซ่อมแซมด้วยการทดแทนโครงสร้างเดิมด้วยชิ้นส่วนสําเร็จรูปเพื่อหลีกเลี่ยงการก่อสร้างโครงสร้างหล่อในที่ ช่วยลดความเสี่ยงจากสภาพแวดล้อมบริเวณสถานที่ก่อสร้าง เช่น พายุฝน สภาวะน้ําขึ้น - น้ําลง เป็นการช่วยลดระยะเวลาการก่อสร้างให้แล้วเสร็จเป็นไปตามแผนที่วางไว้ และสามารถควบคุมคุณภาพการผลิตให้เป็นไปตามมาตรฐาน ประกอบกับคอนกรีตที่ใช้ในการหล่อโครงสร้างเป็นคอนกรีตชนิดป้องกันน้ําเค็ม ป้องกันการเกิดสนิม และผิวคอนกรีตโครงสร้างจะเคลือบด้วยน้ํายาป้องกันการซึมผ่านของน้ําทะเล ทําให้ผิวคอนกรีตมีสภาพทึบน้ํา ส่งผลให้น้ําทะเลซึมผ่านเข้าสู่เนื้อคอนกรีตและเหล็กเสริมได้ยากยังมีการก่อสร้างส่วนประกอบเพิ่มเติม ได้แก่ การทิ้งหินกันการกัดเซาะแนวตลิ่ง การก่อสร้างบันไดเทียบ สําหรับเรือเล็ก 2 แห่ง การติดตั้งยางกันกระแทก พร้อมหลักผูกเรือ การติดตั้งไฟฟ้าส่องสว่าง และปรับปรุงถนนเชิงลาด/ถนนต่อเชื่อมสะพาน นอกจากนี้ บริเวณสะพานดังกล่าวยังได้ติดตั้งป้ายคําว่า “KOH - KOOD สุดเขตแดนตะวันออกบ้านอ่าวใหญ่” ไว้สําหรับให้ประชาชนและนักท่องเที่ยวจากทั้งในประเทศและต่างประเทศได้มาถ่ายภาพเช็กอิน เพื่อส่งเสริมเศรษฐกิจการท่องเที่ยวบริเวณเกาะกูดอย่างยั่งยืนอีกด้วย
รัฐบาลไทย-ข่าวทำเนียบรัฐบาล-สธ.คัดกรองสุขภาพคนไทยกลับจาก “ซูดาน” ล็อต 2 พบ “โควิด” 2 ราย เสี่ยง PTSD  8 ราย ให้การดูแลแล้ว
วันจันทร์ที่ 1 พฤษภาคม 2566
สธ.คัดกรองสุขภาพคนไทยกลับจาก “ซูดาน” ล็อต 2 พบ “โควิด” 2 ราย เสี่ยง PTSD  8 ราย ให้การดูแลแล้ว
ปลัดกระทรวงสาธารณสุข เผยความคืบหน้าดูแลคนไทยกลับจาก “ซูดาน” ชุดที่สอง มาถึงเมื่อคืนวันที่ 29 เมษายน รวม 135 คน คัดกรองไม่พบโรคไข้เหลืองและเมอร์ส มีอาการทางเดินหายใจ 23 คน ตรวจพบเชื้อโควิด 2 คน และไวรัสทางเดินหายใจทั่วไป 9 คน ประเมินสุขภาพจิตเครียดส
ปลัดกระทรวงสาธารณสุข เผยความคืบหน้าดูแลคนไทยกลับจาก “ซูดาน” ชุดที่สอง มาถึงเมื่อคืนวันที่ 29 เมษายน รวม 135 คน คัดกรองไม่พบโรคไข้เหลืองและเมอร์ส มีอาการทางเดินหายใจ 23 คน ตรวจพบเชื้อโควิด 2 คน และไวรัสทางเดินหายใจทั่วไป 9 คน ประเมินสุขภาพจิตเครียดสูง 2 ราย เสี่ยงPTSD 8 ราย ส่งต่อดูแลแล้วคาดวันนี้กลุ่มตกค้างเดินทางมาถึง
วันนี้ (1 พฤษภาคม 2566) นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงAirbus A340-500 ของกองทัพอากาศ ได้นําคนไทยชุดที่สองเดินทางกลับมาถึงประเทศไทยอย่างปลอดภัยโดยมาลงที่ท่าอากาศยานทหาร 2 กองบิน 6 ดอนเมือง เมื่อคืนวันที่ 29 เมษายน 2566 เวลาประมาณ 22.00 น. จํานวน 135 คน แบ่งเป็น ผู้ชาย 73 คน และผู้หญิง 62 คน เป็นสัญชาติไทย 132 คน สัญชาติอินโดนีเซีย 1 คน และสัญชาติจีน 2 คน ซึ่งเครื่องบิน C-130 ของกองทัพอากาศทั้ง 2 เครื่อง ยังคงเตรียมความพร้อมอยู่ที่ท่าอากาศยานคิง อับดุลาซิซ เมืองเจดดาห์ ราชอาณาจักรซาอุดีอาระเบีย เพื่อรับคนไทยที่ตกค้างและจะเดินทางมาสมทบ อีก 5 คน โดยมีกําหนดเดินทางกลับถึงเมืองไทยในวันนี้
นายแพทย์โอภาสกล่าวต่อว่า การดําเนินการด้านการแพทย์และสาธารณสุขในการตรวจคัดกรองสุขภาพผู้เดินทางถึงไทย เมื่อวันที่ 29 เมษายน 2566 จํานวน 135 คน กระทรวงสาธารณสุขได้ตรวจคัดกรองโรคติดต่อทางเดินหายใจและโรคไข้เหลือง ไม่พบผู้มีอาการไข้เหลือง แต่พบผู้มีอาการทางเดินหายใจ จํานวน 23 ราย เป็นชาย 11 ราย หญิง 12 ราย อายุ 1-53 ปี มีอาการไอ เจ็บคอ มีน้ํามูก ทีมชุดปฏิบัติการพิเศษได้เก็บตัวอย่างส่งตรวจหาไวรัสทางเดินทายใจ 24 ชนิด รวมทั้งตรวจโรคโควิด 19 และโรคเมอร์ส ที่ห้องปฏิบัติการสถาบันบําราศนราดูร ไม่พบเชื้อเมอร์ส แต่พบเชื้อโควิด 19 จํานวน 2 ราย และพบเชื้อไวรัสทางเดินหายใจทั่วไปอีก 9 ราย ได้ให้คําแนะนําในการปฏิบัติตัวและการดูแลสุขภาพ การป้องกันส่วนบุคคล และการพักผ่อนให้เพียงพอ ซึ่งอาการจะดีขึ้นและหายได้เอง โดยกรมควบคุมโรคจัดเตรียมอาหารฮาลาลและที่พักชั่วคราว รองรับผู้อพยพ ณ อาคารQuarantine Center สถาบันบําราศนราดูรรวม 74 คน ก่อนจะให้เดินทางกลับภูมิลําเนา
สําหรับการประเมินคัดกรองสุขภาพจิต มีผู้รับการประเมิน 109 ราย แบ่งเป็น อายุต่ํากว่า 18 ปี จํานวน 2 รายผลประเมินสุขภาพจิตปกติ และอายุมากกว่า 18 ปีขึ้นไป จํานวน 107 ราย ผลประเมินปกติ จํานวน 97 ราย และพบความเสี่ยงต่อปัญหาสุขภาพจิตจํานวน 10 ราย ในจํานวนนี้มีความเครียดสูง 2 ราย ทําให้มีปัญหาการนอนและไม่มีสมาธิ อีก 8 ราย มีความเสี่ยงต่อการเกิดโรคเครียดหลังเหตุการณ์สะเทือนขวัญ (PTSD) โดยหวนนึกถึงเหตุการณ์ รู้สึกตกใจง่าย ได้แนะนําการรับบริการสายด่วนสุขภาพจิต 1323 และวางแผนส่งต่อข้อมูลให้ศูนย์สุขภาพจิต ที่ 12 ติดตามดูแลต่อเนื่องใน 2 สัปดาห์
*********************************** 1 พฤษภาคม 2566
รัฐบาลไทย-ข่าวทำเนียบรัฐบาล-กรมสรรพากรลงนามบันทึกข้อตกลงกับ “Shopee” ให้เป็นหน่วยรับชำระภาษีทางอินเทอร์เน็ต ช่วยให้ผู้เสียภาษีสะดวก รวดเร็วยิ่งขึ้น
วันจันทร์ที่ 1 พฤษภาคม 2566
01/05/2566
กรมสรรพากรลงนามบันทึกข้อตกลงกับ “Shopee” ให้เป็นหน่วยรับชําระภาษีทางอินเทอร์เน็ต ช่วยให้ผู้เสียภาษีสะดวก รวดเร็วยิ่งขึ้น
กรมสรรพากร และ บจ.ช้อปปี้เพย์ (ประเทศไทย) ลงนามบันทึกข้อตกลงความร่วมมือ เพื่อเป็นอีกหนึ่งหน่วยให้บริการรับชําระภาษี สําหรับกรณียื่นแบบแสดงรายการภาษีทุกประเภทผ่านระบบเครือข่ายอินเทอร์เน็ตทางเว็บไซต์ของกรมสรรพากร ซึ่งเป็นการอํานวยความสะดวกแก่ผู้เสียภาษี
นายลวรณ แสงสนิท อธิบดีกรมสรรพากร และนางสาวมณีรัตน์ อนุโลมสมบัติ กรรมการ บริษัท ช้อปปี้เพย์ (ประเทศไทย) จํากัด ได้ลงนามในบันทึกข้อตกลงความร่วมมือกับ บริษัท ช้อปปี้เพย์ (ประเทศไทย) จํากัด เพื่อเป็นอีกหนึ่งหน่วยให้บริการรับชําระภาษี สําหรับกรณียื่นแบบแสดงรายการภาษีทุกประเภทผ่านระบบเครือข่ายอินเทอร์เน็ตทางเว็บไซต์ของกรมสรรพากร ซึ่งเป็นการอํานวยความสะดวกให้แก่ผู้เสียภาษี
นายลวรณ แสงสนิท เปิดเผยว่า “การลงนามในบันทึกข้อตกลงในครั้งนี้ มีวัตถุประสงค์สําคัญ เพื่ออํานวยความสะดวกและเพิ่มศักยภาพในการให้บริการชําระภาษีสําหรับผู้เสียภาษีที่ยื่นแบบแสดงรายการผ่านช่องทางอิเล็กทรอนิกส์ กรมสรรพากรจึงได้ร่วมมือกับบริษัท ช้อปปี้เพย์ (ประเทศไทย) จํากัด ซึ่งเป็นผู้ดูแลแอปพลิเคชัน “Shopee” และ “ShopeePay” ให้เป็นอีกหนึ่งหน่วยบริการรับชําระภาษี โดยที่ผ่านมากรมสรรพากรได้ร่วมมือกับหน่วยงานต่าง ๆ จํานวนทั้งสิ้น 27 หน่วยงาน ประกอบด้วย ธนาคารของรัฐบาลจํานวน 3 หน่วยงาน ธนาคารพาณิชย์จํานวน 19 หน่วยงาน หน่วยงานรัฐวิสาหกิจจํานวน 1 หน่วยงาน และหน่วยงานเอกชนจํานวน 4 หน่วยงาน โดยบริษัท ช้อปปี้เพย์ (ประเทศไทย) จํากัด จะเป็นหน่วยงานที่ 28 ที่ขอเป็นหน่วยรับชําระภาษีทางอิเล็กทรอนิกส์กับกรมสรรพากร และจะเปิดให้บริการรับชําระภาษีผ่านแอปพลิเคชัน Shopee และ ShopeePay ซึ่งสามารถรับชําระภาษีของแบบแสดงรายการที่ยื่นแบบผ่านอินเทอร์เน็ต ได้ทุกประเภท โดยจะสามารถใช้บริการได้ตั้งแต่วันที่ 1 พฤษภาคม 2566 เป็นต้นไป”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-ไทยติดอันดับ “คุณภาพชีวิตดี” ที่ 3 ของอาเซียน ที่ 59 ของโลก
วันจันทร์ที่ 1 พฤษภาคม 2566
ไทยติดอันดับ “คุณภาพชีวิตดี” ที่ 3 ของอาเซียน ที่ 59 ของโลก
.....
เว็บไซต์ WorlData.info จัดอันดับคุณภาพชีวิต (Quality of life) โดยเปรียบเทียบคุณภาพชีวิตประเทศต่าง ๆ ทั่วโลก ได้จัดอันดับให้ประเทศไทยอยู่อันดับที่ 59 จาก 134 ประเทศทั่วโลก โดยมีคะแนนเฉลี่ย 55 คะแนน ถือเป็นอันดับที่ 3 ของอาเซียน รองจากสิงคโปร์ ซึ่งได้ 71 คะแนน และมาเลเซีย 58 คะแนน
.
ประเมินจากดัชนีชี้วัด 7 ด้าน คือ
- ด้านเสถียรภาพทางการเมืองและเศรษฐกิจ 63 คะแนน
- ด้านระบบกฎหมายและสิทธิพลเมือง 40 คะแนน
- ด้านบริการสุขภาพ 71 คะแนน
- ด้านความปลอดภัย 80 คะแนน
- ด้านภูมิอากาศ 46 คะแนน
- ด้านต้นทุนและค่าใช้จ่าย 55 คะแนน
- ด้านความเป็นที่นิยม 42 คะแนน
.
อ่านเพิ่มเติม คลิก >>https://www.thaigov.go.th/news/contents/details/67736
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การประชุมชี้แจงโครงการเหมืองแร่ดีคู่ชุมชน ปี 66 แก่ สอจ. ทั่วประเทศ
วันจันทร์ที่ 1 พฤษภาคม 2566
01/05/2566
การประชุมชี้แจงโครงการเหมืองแร่ดีคู่ชุมชน ปี 66 แก่ สอจ. ทั่วประเทศ
การประชุมชี้แจงโครงการเหมืองแร่ดีคู่ชุมชน ปี 66 แก่ สอจ. ทั่วประเทศ
วันที่ 24 เมษายน 2566 เวลา 10.00-12.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมชี้แจงโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ “เหมืองแร่ดีคู่ชุมชน” ปีงบประมาณ พ.ศ. 2566 แก่สํานักงานอุตสาหกรรมจังหวัด ทุกจังหวัด ณ ห้องประชุม อก. 4 ผ่านการประชุมทางอิเล็กทรอนิกส์ (Zoom Meeting) โดยมีอุตสาหกรรมจังหวัด หัวหน้าและเจ้าหน้าที่กลุ่มอุตสาหกรรมพื้นฐานและการเหมืองแร่ และฝ่ายการเงิน เข้าร่วม
คณะผู้ชี้แจงฯ จากส่วนกลาง ประกอบด้วย นายเตมีย์ พันธุวงค์ราช ผู้อํานวยการกองตรวจราชการ นางสาวประภัสสร สินครบุรี หัวหน้ากลุ่มสนับสนุนการตรวจราชการ 2 และผู้แทนกองกลาง คือ นางสาวนันทกา อมราวดี หัวหน้าฝ่ายการเงิน และนางสาวปิยะนุช รอดสงค์ หัวหน้าฝ่ายบัญชีและงบประมาณ ร่วมด้วย
ทั้งนี้ กองตรวจราชการ ได้รับการจัดสรรเงินบํารุงเศษ วงเงิน 9,788,000 บาท เพื่อดําเนินโครงการฯ ร่วมกับสํานักงานอุตสาหกรรมจังหวัดทั่วประเทศ ภายในระยะเวลา 6 เดือน (เม.ย. - ก.ย. 66) มีวัตถุประสงค์ดังนี้
1. เพื่อเพิ่มประสิทธิภาพการกํากับดูแล มิให้มีการกระทําการฝ่าฝืน พรบ.แร่ พ.ศ. 2560
2. เพื่อให้ผู้ประกอบการเหมืองแร่ประกอบกิจการได้อย่างถูกต้องตาม กม. และลดข้อขัดแย้งระหว่างผู้เกี่ยวข้องทุกภาคส่วน
3. เพื่อยกระดับการปฏิบัติงานของเจ้าหน้าที่ อก.
4. เพื่อให้ข้อร้องเรียนฯ ได้รับการตรวจสอบและแก้ไขตามกระบวนการ
รัฐบาลไทย-ข่าวทำเนียบรัฐบาล-สธ. ร่วม กต. พัฒนาระบบดูแลสุขภาพคนไทยในต่างประเทศทั่วโลก
วันจันทร์ที่ 1 พฤษภาคม 2566
สธ. ร่วม กต. พัฒนาระบบดูแลสุขภาพคนไทยในต่างประเทศทั่วโลก
กระทรวงสาธารณสุข หารือร่วมกระทรวงการต่างประเทศ เตรียมจัดทําบันทึกความเข้าใจพัฒนาระบบดูแลสุขภาพคนไทยในต่างประเทศ นําร่องข้าราชการและบุคลากรของสถานเอกอัครราชทูตและสถานกงสุลในต่างประเทศเป็นระยะทดลอง และจุดประสานงานเพื่อขยายผลในกลุ่มคนไทย และนักท่องเที่ยวไ
กระทรวงสาธารณสุข หารือร่วมกระทรวงการต่างประเทศ เตรียมจัดทําบันทึกความเข้าใจพัฒนาระบบดูแลสุขภาพคนไทยในต่างประเทศ นําร่องข้าราชการและบุคลากรของสถานเอกอัครราชทูตและสถานกงสุลในต่างประเทศเป็นระยะทดลอง และจุดประสานงานเพื่อขยายผลในกลุ่มคนไทย และนักท่องเที่ยวไทยทั่วโลกต่อไป
วันนี้ (1 พฤษภาคม 2566) นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11)และโฆษกกระทรวงสาธารณสุข เป็นประธานการประชุมคณะทํางานเตรียมความพร้อมพัฒนาระบบดูแลสุขภาพสําหรับเจ้าหน้าที่และคนไทยในต่างประเทศ ครั้งที่ 1/2566 โดยมี ร้อยโท พรหเมศ พหลพลพยุหเสนาเอกอัครราชทูตประจํากระทรวงการต่างประเทศ และคณะ ผู้แทนกรมในสังกัด และหน่วยงานที่เกี่ยวข้อง เข้าร่วมประชุม
นพ.รุ่งเรือง กล่าวว่า ผู้บริหารระดับสูงกระทรวงสาธารณสุข และกระทรวงต่างประเทศ มีนโยบายในการพัฒนาระบบดูแลสุขภาพคนไทยในต่างประเทศทั่วโลก โดยปัจจุบันมีคนไทยอาศัยอยู่ในต่างประเทศประมาณ 1,500,000 คน และคาดว่าจะมีจํานวนเพิ่มขึ้นอย่างต่อเนื่อง รวมทั้งมีการเดินทางของนักท่องเที่ยวไทยไปต่างประเทศที่เพิ่มขึ้น แต่ละปีมากกว่า 10 ล้านคน ประกอบกับมีเหตุการณ์ต่างๆ ที่เกิดขึ้นในต่างประเทศ เช่น แผ่นดินไหวในประเทศตรุกี เหตุการณ์ความไม่สงบในสาธารณรัฐซูดาน และการเกิดโรคระบาด ซึ่งที่ผ่านมาจะมีระบบดูแลสุขภาพโดยหน่วยงานที่เกี่ยวข้อง เช่น กรมการแพทย์ กรมสุขภาพจิต กรมควบคุมโรค กองสาธารณสุขฉุกเฉินสถาบันการแพทย์ฉุกเฉินแห่งชาติ กองบริหารการสาธารณสุข แต่ยังพบว่ายังมีปัญหาเกี่ยวกับระบบสาธารณสุข เช่น การเข้าถึงการรักษาพยาบาล การส่งตัวกลับประเทศเพื่อเข้ารับการรักษาต่อเนื่อง กระทรวงสาธารณสุขและกระทรวงต่างประเทศจึงมีเป้าหมายที่จะพัฒนาความร่วมมือในการดูแลสุขภาพคนไทยที่อยู่ในต่างประเทศ เพื่อให้เกิดแนวทางการดําเนินงานที่ช่วยลดขั้นตอน ลดระยะเวลา และเพิ่มประสิทธิภาพมากยิ่งขึ้น
ในการประชุมในวันนี้ ได้รับความร่วมมือจากผู้บริหารระดับสูงกระทรวงการต่างประเทศ มาร่วมวางแผนการพัฒนาระบบดูแลสุขภาพคนไทยในต่างประเทศให้ครอบคลุมทุกมิติ ทั้งสร้างเสริมสุขภาพ การป้องกัน ควบคุมโรคและภัยสุขภาพ การดูแลรักษา ทั้งในภาวะปกติและภาวะฉุกเฉิน และการส่งต่อ เพื่อนําไปสู่การจัดทํา “บันทึกความเข้าใจระหว่างกระทรวงสาธารณสุขและกระทรวงการต่างประเทศ ว่าด้วยการดูแลสุขภาพข้าราชการและบุคลากรของสถานเอกอัครราชทูตและสถานกงสุลในต่างประเทศ รวมถึงคนไทยในต่างประเทศ” กลุ่มเป้าหมาย ได้แก่ ข้าราชการ เจ้าหน้าที่และบุคลากร สังกัดกระทรวงการต่างประเทศ ที่ประจําในสถานเอกอัครราชทูตและสถานกงสุลในต่างประเทศทั่วโลกกว่า 2,000 คน, คนไทยในต่างประเทศ และนักท่องเที่ยวชาวไทย โดยจะนําร่องในกลุ่มข้าราชการและบุคลากร เพื่อพัฒนาระบบและเป็นจุดประสานงาน เพื่อขยายผลในกลุ่มเป้าหมายพี่น้องประชาชนในต่างประเทศต่อไป
พฤษภาคม/3 ***************************** 1 พฤษภาคม 2566
รัฐบาลไทย-ข่าวทำเนียบรัฐบาล-ไทย พร้อมร่วมมือ ศูนย์วิจัยวัคซีน สหรัฐอเมริกา พัฒนาวัคซีนวัณโรค
วันจันทร์ที่ 1 พฤษภาคม 2566
ไทย พร้อมร่วมมือ ศูนย์วิจัยวัคซีน สหรัฐอเมริกา พัฒนาวัคซีนวัณโรค
คณะผู้บริหารกระทรวงสาธารณสุข เยี่ยมชมศูนย์วิจัยวัคซีน สหรัฐฯ ซึ่งเป็นหน่วยงานชั้นนําของประเทศมีการดําเนินงานแบบครบวงจร ทั้งวิจัย พัฒนา ผลิต ทดสอบประสิทธิผลและความปลอดภัย ปัจจุบันมีการพัฒนาวัคซีนแล้ว 15 ชนิด โดยไทยได้แสดงความพร้อมที่จะร่วมมือในการ
คณะผู้บริหารกระทรวงสาธารณสุข เยี่ยมชมศูนย์วิจัยวัคซีน สหรัฐฯ ซึ่งเป็นหน่วยงานชั้นนําของประเทศมีการดําเนินงานแบบครบวงจร ทั้งวิจัย พัฒนา ผลิต ทดสอบประสิทธิผลและความปลอดภัย ปัจจุบันมีการพัฒนาวัคซีนแล้ว 15 ชนิด โดยไทยได้แสดงความพร้อมที่จะร่วมมือในการพัฒนาวัคซีนวัณโรค และมีแผนพัฒนาวัคซีนวัณโรคต้นแบบ 4 ชนิด รวมถึงผลิตวัคซีนmRNA เพื่อสร้างความมั่นคงทางวัคซีนให้กับประเทศ
นายแพทย์พงศ์เกษม ไข่มุกด์ รองปลัดกระทรวงสาธารณสุข เปิดเผยว่า ได้มีโอกาสนําคณะผู้บริหารกระทรวงสาธารณสุข เยี่ยมชมศูนย์วิจัยวัคซีน ของสหรัฐอเมริกา (Vaccine Research Center : VRC), National Institute of AIDS and Infectious Disease พร้อมหารือความร่วมมือ โดยมี Richard Koup รักษาการผู้อํานวยการศูนย์วิจัยวัคซีน และคณะ ให้การต้อนรับ ซึ่งศูนย์วิจัยวัคซีนแห่งนี้ถือเป็นหน่วยงานวิจัยชั้นนําของประเทศสหรัฐอเมริกา ที่ดําเนินงานแบบครบวงจร ประกอบด้วย ศูนย์วิจัย พัฒนาการผลิต ทดสอบประสิทธิผลและความปลอดภัยของวัคซีนทางคลินิก รวมทั้งมีการศึกษาวิจัยและพัฒนาวัคซีนใหม่ๆ สําหรับป้องกันโรคติดเชื้อ ปัจจุบันได้ทําการวิจัยและพัฒนาวัคซีนทั้งหมด 15 ชนิด อาทิ วัคซีนเอดส์ ไข้หวัดใหญ่ โควิด 19 อีโบลา ไข้ซิกา และวัคซีนวัณโรค
โดยกรมวิทยาศาสตร์การแพทย์ และสถาบันวัคซีนแห่งชาติ ได้แสดงเจตจํานงการสร้างความร่วมมือพัฒนาวัคซีนวัณโรค ซึ่งไทยมีแผนวิจัยพัฒนาวัคซีนวัณโรคต้นแบบ 4 ชนิด และผลิตวัคซีนmRNA โดยสถาบันวัคซีนแห่งชาติจะเป็นหน่วยงานหลักในการดําเนินความร่วมมือระหว่างศูนย์วิจัยวัคซีน และหน่วยงานภาคีในกระทรวงสาธารณสุขเพื่อสร้างความมั่นคงทางวัคซีนให้กับประเทศ และให้สามารถผลิตวัคซีนmRNA ได้ในประเทศ ทั้งนี้ ศูนย์วิจัยวัคซีนฯได้เสนอให้นักวิจัยจากประเทศไทยเข้าร่วมเครือข่ายวิจัยวัณโรคระดับนานาชาติ ที่สนับสนุนโดยมูลนิธิบิลและเมลินดา เกตส์เพื่อร่วมเป็นส่วนหนึ่งของเครือข่ายวิจัยวัคซีนระดับนานาชาติด้านวัณโรคในอนาคตด้วย
***************************** 1 พฤษภาคม 2566
รัฐบาลไทย-ข่าวทำเนียบรัฐบาล-จัดอบรมเสริมทักษะดิจิทัลแก่แรงงานทั่วประเทศ
วันจันทร์ที่ 1 พฤษภาคม 2566
จัดอบรมเสริมทักษะดิจิทัลแก่แรงงานทั่วประเทศ
วันจันทร์ที่ 1 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กรมพัฒนาฝีมือแรงงาน จัดการฝึกอบรมทักษะด้านดิจิทัลทั้งแบบ Online และ Onside
แก่แรงงานทั่วประเทศให้สามารถใช้เทคโนโลยีดิจิทัลในการทํางานและในชีวิตประจําวันได้ โดยปี 2566
ตั้งเป้าพัฒนาทักษะ 23,214 คน มีหลักสูตรที่ได้รับความนิยม ได้แก่ การใช้โปรแกรม Microsoft Excel
Advance การใช้สมาร์ทโฟนเพื่อธุรกิจออนไลน์ การพัฒนาโปรแกรมภาษา JavaScript การใช้งาน Google
application เพื่อธุรกิจ และการพัฒนาระบบสมองกลฝังตัวในงานแอปพลิเคชันประมวลผลด้วยภาษา
Python ปี 2567 ตั้งเป้าพัฒนา 27,754 คน เน้นทักษะอาชีพใหม่ด้านดิจิทัล
ผู้สนใจลงทะเบียนเข้ารับการฝึกอบรมได้ที่เว็บไซต์ DSD Online Training สอบถามได้ที่
สํานักพัฒนาฝีมือแรงงานทั่วประเทศ หรือโทรสายด่วนกระทรวงแรงงาน 1506 กด 4
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำ เพิ่มประสิทธิภาพในการระบายน้ำ จังหวัดชุมพร
วันจันทร์ที่ 1 พฤษภาคม 2566
กรมเจ้าท่า ขุดลอกร่องน้ํา เพิ่มประสิทธิภาพในการระบายน้ํา จังหวัดชุมพร
...
กรมเจ้าท่า ขุดลอกร่องน้ํา เพิ่มประสิทธิภาพในการระบายน้ํา จังหวัดชุมพร
ตามนโยบายรัฐบาลและกระทรวงคมนาคม โดยกรมเจ้าท่า ได้ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการท่องเที่ยวและประมง
กรมเจ้าท่า สํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 6 เปิดหน่วยปฏิบัติงานขุดลอกร่องน้ําชุมพร อําเภอเมืองชุมพร จังหวัดชุมพร โดยใช้เรือเจ้าท่า ข.21 และเรือเจ้าท่า 221 เรือเจ้าท่า 305 เรือเจ้าท่า ป.304 เรือเจ้าท่า ข.405 และรถขุด สฎ.4 เป็นเครื่องจักรปฏิบัติงาน ขุดลอกร่องน้ําบริเวณจุดตื้นเขิน แบ่งออกเป็น 5 ช่วง
ช่วงที่ 1 ขุดลอกโดยเรือเจ้าท่า ข.21 และเรือเจ้าท่า 221 กม.-0+600 ถึง กม.-1+000 (ระยะทาง 400 ม.) วัสดุขุดลอก 65,0000 ลูกบาศก์เมตร
ช่วงที่ 2 ขุดลอกโดยรถขุด สฎ.4 เรือเจ้าท่า ข.405 และเรือเจ้าท่า 305 กม.1+350 ถึง กม.1+450 (ระยะทาง 100 ม.) ช่วงที่ 3 กม.2+050 ถึง กม.2+200 (ระยะทาง 150 ม.) ช่วงที่ 4 กม.3+750 ถึง กม.3+900 (ระยะทาง 150 ม.) และช่วงที่ 5 กม.4+450 ถึง กม.4+550 (ระยะทาง 100 ม.) ระยะทางตามแผนขุดลอก 500 เมตร ปริมาณวัสดุขุดลอก 40,000 ลูกบาศก์เมตร (รวมเป็นระยะทางช่วงที่ 1 ถึง ช่วงที่ 5 ทั้งสิ้น 900 เมตร ปริมาณวัสดุขุดลอก ทั้งสิ้น 105,000 ลูกบาศก์เมตร
เรือเจ้าท่า ข.21 ได้ระยะทางสะสม 114 เมตร ปริมาณวัสดุขุดลอกสะสม 19,387.63 ลูกบาศก์เมตร รถขุดสฎ.4, เรือเจ้าท่า ข.405 ได้ระยะทางสะสม 255 เมตร ปริมาณวัสดุขุดลอกสะสม 7,050 ลูกบาศก์เมตร รวมเป็นวัสดุขุดลอกทั้งสิ้น 26,437.63 ลูกบาศก์เมตร คิดเป็นร้อยละ 25.17
ทั้งนี้ การขุดลอกทางเรือเดิน เป็นการบํารุงรักษาร่องน้ําแก้ปัญหาร่องน้ําตื้นเขิน การสัญจรทางน้ําได้สะดวก ปลอดภัย อีกทั้งช่วยในการระบายน้ํา รวมถึงส่งเสริมอาชีพด้านการประมง การเดินเรือ และการใช้ร่องน้ําได้รับความสะดวกปลอดภัยตลอดเวลา สร้างรายได้ให้กับประชาชนที่ประกอบอาชีพที่เกี่ยวข้องกับการประมง การท่องเที่ยวและกีฬาทางน้ํา โดยมีเรือประมงเข้าออกร่องน้ําวันละไม่น้อยกว่า 80 ลํา ประกอบด้วย เรือประมงพาณิชย์ ไม่น้อยกว่า 38 ลํา เรือเฟอร์รี่ไปเกาะเต่า 2 ลํา เรือโดยสารประมาณ 10 ลํา เรือสปีดโบ้ทท่องเที่ยวกีฬาทางน้ํา ประมาณ 30 ลํา ได้ประโยชน์จากการขุดลอกในครั้งนี้
รัฐบาลไทย-ข่าวทำเนียบรัฐบาล-กรมเจ้าท่า ขุดลอกแม่น้ำสงคราม จ.อุดรธานี เพื่อความสะดวกและปลอดภัย เพิ่มพื้นที่รองรับและระบายน้ำช่วงฤดูน้ำหลาก
วันศุกร์ที่ 5 พฤษภาคม 2566
กรมเจ้าท่า ขุดลอกแม่น้ําสงคราม จ.อุดรธานี เพื่อความสะดวกและปลอดภัย เพิ่มพื้นที่รองรับและระบายน้ําช่วงฤดูน้ําหลาก
...
กรมเจ้าท่า ขุดลอกแม่น้ําสงคราม อุดรธานี เพื่อความสะดวกและปลอดภัย เพิ่มพื้นที่รองรับและระบายน้ําช่วงฤดูน้ําหลาก
ตามนโยบายรัฐบาล และกระทรวงคมนาคม โดยกรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา และเพิ่มพื้นที่รับน้ําเพื่อการอุปโภคบริโภค
กรมเจ้าท่า สํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 8 เปิดหน่วยปฏิบัติงานขุดลอกแม่น้ําสงคราม ตําบลอ้อมกอ อําเภอบ้านดุง จังหวัดอุดรธานี โดยใช้เครื่องจักรเป็นรถขุด ขก.5 ขุดลอกช่วง กม.ที่ 413+650 ถึง กม.ที่ 416+000 ระยะทาง 2,350 เมตร ปริมาณวัสดุขุดลอกประมาณ 61,571.00 ลูกบาศก์เมตร ขุดลอกร่องน้ําให้ได้ความกว้าง 15-20 เมตร ขุดลอกระดับก้นร่องลึกประมาณ 155 เมตร (จากระดับน้ําทะเลปานกลาง) โดยขุดลอกเพื่อเพิ่มความกว้างและความลึกของร่องน้ํา เพื่อเพิ่มพื้นที่ในการกักเก็บน้ํา แก้ไขปัญหากระแสน้ํากัดเซาะตลิ่ง รวมทั้งแก้ไขปัญหาอุทกภัยและภัยแล้ง ปัจจุบัน ดําเนินการได้ระยะทางรวม 1,559 เมตร ปริมาณวัสดุขุดลอกรวม 38,360 ลูกบาศก์เมตร คิดเป็น 62.30 %
โครงการขุดลอกแม่น้ําสงคราม ตําบลอ้อมกอ อําเภอบ้านดุง จังหวัดอุดรธานี (ดําเนินการเอง) มีพื้นที่บริเวณขุดลอกประกอบด้วย บ้านหนองหมากแซว หมู่ที่ 3 ตําบลคําสะอาด อําเภอสว่างแดนดิน จังหวัดสกลนคร และบ้านโคกคําไหล หมู่ที่ 3 ตําบลอ้อมกอ อําเภอบ้านดุง จังหวัดอุดรธานี ซึ่งมีประชากร รวมประมาณ 615 ครัวเรือน 1,695 คน มีพื้นที่ทําการเกษตรกรรม รวมประมาณ 8,000 ไร่ จะได้รับประโยชน์จากโครงการขุดลอกในครั้งนี้
รัฐบาลไทย-ข่าวทำเนียบรัฐบาล-รองปลัด สธ. ยันไม่มีนโยบายให้ลดโอทีเจ้าหน้าที่ ตรวจสอบแล้วเป็นกลุ่มลักษณะงานประจำสำนักงาน ต้องเบิกตามระเบียบ ก.การคลัง
วันเสาร์ที่ 6 พฤษภาคม 2566
รองปลัด สธ. ยันไม่มีนโยบายให้ลดโอทีเจ้าหน้าที่ ตรวจสอบแล้วเป็นกลุ่มลักษณะงานประจําสํานักงาน ต้องเบิกตามระเบียบ ก.การคลัง
รองปลัด สธ. เผย กรณีมีข่าวโรงพยาบาลศูนย์ขาดทุนลดค่าโอทีเจ้าหน้าที่เหลือ 50 บาทต่อชั่วโมง ตรวจสอบแล้วไม่เป็นความจริง แต่เป็นการทําตามระเบียบคนละฉบับ โดยเจ้าหน้าที่ที่ปฏิบัติงานให้บริการ หรือสนับสนุนบริการ สามารถเบิกค่าตอบแทนตามข้อบังคับสธ.ได้
รองปลัดกระทรวงสาธารณสุข เผย กรณีมีข่าวโรงพยาบาลศูนย์ขาดทุนลดค่าโอทีเจ้าหน้าที่เหลือ 50 บาทต่อชั่วโมงตรวจสอบแล้วไม่เป็นความจริง แต่เป็นการทําตามระเบียบคนละฉบับ โดยเจ้าหน้าที่ที่ปฏิบัติงานให้บริการ หรือสนับสนุนบริการ สามารถเบิกค่าตอบแทนตามข้อบังคับกระทรวงสาธารณสุขได้ แต่หากเป็นการปฏิบัติงานลักษณะงานประจําสํานักงาน ต้องเบิกค่าตอบแทนการปฏิบัติงานนอกเวลาราชการตามระเบียบกระทรวงการคลังยืนยันกระทรวงให้ความสําคัญกับการดูแลบุคลากรทุกคน ทุกวิชาชีพ ไม่มีนโยบายให้ตัดลดโอที
นพ.ทวีศิลป์ วิษณุโยธิน รองปลัดกระทรวงสาธารณสุข กล่าวถึงข่าวโรงพยาบาลศูนย์แห่งหนึ่งการเงินติดลบต้องลดโอทีพนักงานเหลือ 50 บาทต่อชั่วโมง ว่า นพ.อภิชัย ลิมานนท์ นายแพทย์สาธารณสุขจังหวัดขอนแก่น ได้เข้าตรวจสอบกรณีดังกล่าวที่โรงพยาบาลขอนแก่นแล้ว พบว่า สถานะการเงินติดลบจริง โดยเกิดจากปัญหาการจัดเก็บรายได้ไม่เป็นไปตามแผนรายรับ ซึ่งได้มีการปรับปรุงการจัดเก็บรายได้แล้ว ส่วนเรื่องลดโอทีเจ้าหน้าที่ไม่เป็นความจริง แต่เป็นการเบิกจ่ายค่าตอบแทนตามระเบียบคนละฉบับ โดยเจ้าหน้าที่ที่ได้รับมอบหมายให้บริการ หรือสนับสนุนบริการในด้านต่างๆในหน่วยบริการ หรือนอกหน่วยบริการ หรือต่างหน่วยบริการ ซึ่งพิจารณาตามความเหมาะสมจําเป็น จะเบิกจ่ายตามหลักเกณฑ์วิธีการ และเงื่อนไขการจ่ายเงินค่าตอบแทนสําหรับเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข พ.ศ. 2566 ลงวันที่ 3 กุมภาพันธ์ 2566 ซึ่งเป็นไปตามข้อบังคับกระทรวงสาธารณสุข
สําหรับเจ้าหน้าที่ที่ไม่ได้ปฏิบัติงานให้บริการหรือสนับสนุนบริการในด้านต่างๆ แต่เป็นการปฏิบัติงานลักษณะงานประจําสํานักงาน หากมีความจําเป็นต้องปฏิบัติงานนอกเวลาราชการ จะไม่สามารถเบิกตามระเบียบกระทรวงสาธารณสุขได้ ต้องเบิกค่าตอบแทนตามระเบียบกระทรวงการคลัง ว่าด้วยการเบิกจ่ายค่าตอบแทนการปฏิบัติงานนอกเวลาราชการ พ.ศ. 2550 โดยวันทําการปกติเบิกชั่วโมงละ 50 บาท ไม่เกิน 4 ชั่วโมงต่อวัน วันหยุดเบิกชั่วโมงละ60 บาทไม่เกิน 7 ชั่วโมงต่อวัน ซึ่งโรงพยาบาลขอนแก่นได้ทําหนังสือแจ้งเวียนให้ทุกฝ่าย/กลุ่มงานทราบและถือปฏิบัติให้ถูกต้องด้วยแล้ว
“จากการตรวจสอบโรงพยาบาลร้อยเอ็ด ซึ่งเป็นโรงพยาบาลศูนย์อีกแห่งในเขตสุขภาพที่ 7 พบว่าการเบิกจ่ายค่าตอบแทนเจ้าหน้าที่ถูกต้องตามระเบียบกระทรวงการคลังและระเบียบกระทรวงสาธารณสุขเช่นกัน จึงไม่มีโรงพยาบาลศูนย์แห่งใดที่ประกาศลดค่าโอที แต่เป็นเพียงการใช้ระเบียบคนละฉบับเท่านั้น ยืนยันว่า กระทรวงให้ความสําคัญกับการดูแลบุคลากรทุกคน ทุกวิชาชีพ ไม่มีนโยบายให้ตัดลดโอที มีแต่จะพัฒนาระบบค่าตอบแทนให้ได้รับอย่างเหมาะสม” นพ.ทวีศิลป์กล่าว
****************************** 6 พฤษภาคม 2566